CELEX: 22003D0087
Language: mt
Date: 2003-07-11 00:00:00
Title: Id-Deċiżjoni tal-Kumitat Konġunt taż-ŻEE Nru 87/2003 tal-11 ta' Lulju 2003 li temenda l-Anness II (Regolamenti, standards, testjar u ċertifikazzjonijiet tekniċi) tal-Ftehim taż-ŻEE

Avviż Legali Importanti

|

22003D0087

Official Journal L 272 , 23/10/2003 P. 0021 - 0022

		Id-Deċiżjoni tal-Kumitat Konġunt taż-ŻEENru 87/2003tal-11 ta' Lulju 2003li temenda l-Anness II (Regolamenti, standards, testjar u ċertifikazzjonijiet tekniċi) tal-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, hawnhekk iżjed 'il quddiem imsejjaħ "il-Ftehim", u b'mod partikolari l-Artikolu 98 tiegħu,Billi:(1) L-Anness II tal-Ftehim kien ġie emendat bid-Deċiżjoni tal-Kumitat Konġunt taż-ŻEE Nru 73/2003 tal-20 ta' Ġunju 2003 [1].(2) Ir-Regolament tal-Kummissjoni (KE) Nru 1788/2001 tas-7 ta' Settembru 2001 li jippreskrivi regoli dettaljati dwar l-implimentazzjoni tad-dispożizzjonijiet dwar ċertifikati ta' spezzjoni għal importazzjonijiet minn pajjiżi terzi skond l-Artikolu 11 tar-Regolament tal-Kunsill (KEE) Nru 2092/91 dwar produzzjoni organika ta' prodotti agrikoli u indikazzjonijiet li jirreferu għalihom dwar prodotti agrikoli u oġġetti ta' l-ikel [2] għandu jiġi inkorporat fil-Ftehim.(3) Ir-Regolament tal-Kummissjoni (KE) Nru 1113/2002 tas-26 ta' Ġunju 2002 li jemenda r-Regolament (KE) Nru 1788/2001 li jippreskrivi regoli dettaljati dwar l-implimentazzjoni tad-dispożizzjonijiet dwar iċ-ċertifikat ta' spezzjoni għal importazzjonijiet minn pajjiżi terzi skond l-Artikolu 11 tar-Regolament tal-Kunsill (KEE) Nru 2092/91 [3] għandu jiġi inkorporat fil-Ftehim,IDDEĊIEDA DAN LI ĠEJ:Artikolu 1Il-punt li ġej għandu jidaħħal wara l-punt 54zze (Direttiva tal-Kummissjoni 2002/840/KE) fil-Kapitolu 12 ta' l-Anness II tal-Ftehim:"54zzf. 32001 R 1788: Ir-Regolament tal-Kummissjoni (KE) Nru 1788/2001 tas-7 ta' Settembru 2001 li jippreskrivi regoli dettaljati dwar l-implimentazzjoni tad-dispożizzjonijiet dwar ċertifikati ta' spezzjoni għal importazzjonijiet minn pajjiżi terzi skond l-Artikolu 11 tar-Regolament tal-Kunsill (KEE) Nru 2092/91 dwar produzzjoni organika ta' prodotti agrikoli u indikazzjonijiet li jirreferu għalihom dwar prodotti agrikoli u oġġetti ta' l-ikel (ĠU L 243, tat-13.9.2001, p. 3) kif emendat bir-:- 32002 R 1113: Regolament tal-Kummissjoni (KE) Nru 1113/2002 tas-26 ta' Ġunju 2002 (ĠU L 168, tas-27.6.2002, p. 31).Id-dispożizzjonijiet tar-Regolament għandhom, għall-finijiet tal-Ftehim, jinqraw bl-adattamenti li ġejjin:Referenzi għal atti oħra fir-Regolament għandhom jitqiesu rilevanti sal-punt u fil-forma li l-atti jiġu inkorporati fil-Ftehim. Madankollu, referenzi għal dispożizzjonijiet doganali fl-Artikolu 1 għandhom jitqiesu rilevanti sal-punt neċessarju biex ikun determinat l-iskop tar-Regolament."Artikolu 2It-testi tar-Regolamenti (KE) Nru 1788/2001 u (KE) Nru 1113/2002 bl-Islandiku u n-Norveġiż, li għandhom jiġu pubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, iridu jkunu awtentiċi.Artikolu 3Din id-Deċiżjoni għandha tidħol fis-seħħ fit-12 ta' Lulju 2003, basta li n-notifikazzjonijiet kollha fl-Artikolu 103(1) tal-Ftehim ikunu ġew mgħoddija lill-Kumitat Konġunt taż-ŻEE [4].Artikolu 4Din id-Deċiżjoni ghandha tiġi pubblikata fit-taqsima taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.Magħmul fi Brussel, fil-11 ta' Lulju 2003.Għall-Kumitat Konġunt taż-ŻEEIl-PresidentH. S. H. Prinz Nikolaus von Liechtenstein[1] ĠU L 257, tad-9.10.2003, p. 20.[2] ĠU L 243, tat-13.9.2001, p. 3.[3] ĠU L 168, tas-27.6.2002, p. 31.[4] L-ebda ħtiġijiet kostituzzjonali indikati.--------------------------------------------------